
Bortførelses-fabrikken afsløret! 

Af Kirn Møller Hansen 

Beretninger om mennesker, der har været i seksuel 
nærkontakt med aliens eller har været bortført i kortere eller 
længere tid af små, ondskabsfulde væsner fra det ydre rum, 
har de seneste 25 år været et populært og tilbagevendende 
indslag på amerikanske ufo-konferencer. Fremtrædende 
„forskere" som Budd Hopkins og David M. Jacobs har 
igennem mange år scoret honorarer på at gengive en 
uendelig række af hårrejsende bortførelseshistorier bragt til 
veje via regressions-hypnose. 

Som det er fremgået af SUFOI's udgivelse Aliens, er hypnose ikke et 
sandhedsserum, og man kan i den grad tvivle på værdien af de såkaldte 
bortførelses-„eksperters" metoder. Hvis man stadig skulle være i tvivl 
om faren ved denne form for „terapeutisk ufologi", vil jeg varmt 
anbefale at læse The Greys Have Been Framed - Exploitation in the UFO 
Community skrevet af Jack Brewer, der også er manden bag den 
læseværdige blogg The UFO Trail. 

Jack Brewer dokumenterer i sin bog fra 2015, hvorledes 
efterretningsorganer m.fl. igennem årene har eksperimenteret med 
stoffer (fx LSD), særligt udspekulerede forhørsmetoder og hypnose for 
at få oplysninger ud af folk eller for at manipulere med deres 
hukommelse, dvs. praktisere tankekontrol og hjernevask. Såkaldte „ufo¬ 
forskere" og ikke mindst USA's største ufo-organisation, MUFON, 
accepterer på trods af alle erfaringer helt ukritisk brugen af regressions¬ 
hypnose. Som et blandt mange eksempler på, hvor farligt og manipulerende det er at bruge 
hypnose, går Jack Brewer i dybden med den såkaldte Emma Woods-sag. 

I 2002 kom Emma Woods (pseudonym) i kontakt med den verdensberømte „alien-abduction- 
ekspert", David Michael Jacobs. Helt frem til 2007 gennemførte Jacobs utallige hypnotiske sessioner 
med Emma Woods. Det foregik over telefonen, idet Woods på daværende tidspunkt boede i „en 
nation i Stillehavsregionen". 


Jack Brewer 

Have Been Framed - 
Exploitation in the UFO 
Community ", 275 sider, 
CreateSpace 

David Michael Jacobs 

David M. Jacobs blev i 1973 ph.d. i historie ved Temple University i Philadelphia, Pennsylvania. 
Afhandlingen førte bl.a. til udgivelsen af bogen The UFO Controversy in America (Indiana University 
Press 1975). Det var på daværende tidspunkt en god udgivelse om ufomytens udvikling frem til 
1973. Men siden da er det i den grad gået ned ad bakke for Jacobs. Han er på et tidspunkt blevet 
bidt af en gal alien og har i årtier og ikke mindst efter sin pensionering fra universitetet helliget al 
sin tid (uden dog at have den faglige baggrund) til at hypnotisere personer for at få dem til at 
fortælle om deres oplevelser med aliens, så han kan få indhold til sine mange bøger om emnet. Det 
er ifølge hans hjemmeside www.ufoabduction.com/ blevet til 900 hypnosesessioner med 140 
„abductees" og har resulteret i, at Jacobs i dag mener, at aliens har planer om at erobre Jorden og 
også er godt på vej til at gøre det ved at voldtage jordiske kvinder, så der opstår hybrider af 
mennesker og de fremmede væsner. 





Jack Brewers beskrivelse af Jacobs' behandling af Emma Woods er 
hårrejsende læsning og fortæller faktisk mere om Jacobs' psykiske tilstand 
end om Emma Woods'. Man får helt klart det indtryk, at Jacobs burde opsøge 
professionel hjælp og få en status på sin mentale sundhed. Fx forsøger han at 
få Woods til at acceptere et forslag om, at hun lider af en 
personlighedsforstyrrelse (Multiple Personality Disorder, MPD). Han forklarer 
hende, at de fremmede kan afkode Woods' sind, mens de misbruger hende, 
så ved at foreslå, at hun har MPD, vil de tro, at dette er grunden til, at Jacobs 
hypnotiserer hende. Hvis de fremmede opdager, at Jacobs er tæt på at 
afsløre deres onde plan om at dominere hele verden, vil de dræbe ham. 

Jacobs foreslår også Woods at købe et kyskhedsbælte i en sexshop, så hun 
undgår at blive misbrugt af hybriderne, og på et tidspunkt beder han hende 
om at sende sine brugte trusser! 

Hver telefon-hypnosesession indleder Jacobs med at fortælle Emma Woods, 
hvad han forventer, hun vil fortælle om, og hvordan hun vil reagere på sin 
egen beretning og hans spørgsmål. Så er scenen ligesom sat... 



David M. Jacobs er 
leder af 
„International 
Center for 
Abduction 
Research" (ICAR). I 
et radiointerview i 
USA i 2006 


I 2007 blev det hele for meget for Emma Woods. Hun følte sig mere og mere indrømmede han, at 


manipuleret og udnyttet af Jacobs. Hun afbrød forbindelsen og klagede i 2008 
til Jacobs' arbejdsplads, Temple University, over hans metoder. Klagen blev 
imidlertid afvist under henvisning til, at Jacobs indsamlede mundtlige 
beretninger og ikke „bedrev videnskabelig forskning". 

Emma Woods-sagen er veldokumenteret. Dels har Jack 
Brewer interviewet Emma Woods og viderebringer hendes 
beretning \The Greys Have Been Framed - Exploitation in the 
UFO Community, dels er alle 37 hypnosesessioner med Emma 
Woods optaget. Det gjorde Woods selv med Jacobs' accept. 

Uddrag af optagelserne kan høres på Emma Woods Files. Det 
er virkelig creepy! 

Hvad så med den anden bortførelses-guru, Budd Hopkins? 

Også her kan Brewer fremlægge interessante oplysninger i 
bogen. Han har interviewet filmskaberen Carol Rainey, som i 
den grad er i stand til at kaste nyt lys over, hvad der foregik i 
„bortførelses-fabrikken". 

Carol Rainey mødte Hopkins første gang i 1994. Et år senere 
flyttede hun til New York sammen med Hopkins, og i 1996 
blev de gift. På dette tidspunkt begyndte Rainey et 
filmprojekt, hvor hun dokumenterede Hopkins' metoder og 
hypnosesessioner. Hun redigerede også Hopkins' 

eneste medlem af 
ICAR. Der står ingen 
organisation bag 

Hopkins (1931-2011) og 
M. Jacobs fotograferet i 
Hopkins lærte Jacobs at 
udføre hypnose, trods det at ingen 
af dem havde de nødvendige 
faglige kvalifikationer inden for 
bog Witnessed - The True Story of the Brooklyn Bridge UFO psykologi eller hypnose. De 
Abductions , der handler om Linda Cortile-sagen. arbejdede tæt sammen i mange år 

Som tiden gik, blev det mere og mere tydeligt for Rainey, at og var bedste venner. Da Hopkins 
der var noget alvorligt galt med hendes mands metoder, og døde i 2011, udtalte Jacobs: „Jeg 
at de historier, som han fik ud af de mange „abductees", var har mistet min mentor ". Gad vide, 
helt fiktive og voksede ud af Hopkins' egen arbejdspraksis. hvor mange mennesker der har fået 

Efter 10 Irs ægteskab blev de skilt. varige psykiske men under mødet 

I 2011 skrev Rainey en 
artikel, som udstillede 
Hopkins' og Jacobs' metoder. 
Artiklen blev offentliggjort 
i Paratopia den 15. januar 
2011 med titlen„The Priests of 
High Strangeness: The Co- 
Creation Of The ,Alien 
Abduction' Phenomenon". 
Artiklen skabte røre blandt 
Hopkins' disciple og medførte, 
at Rainey kom i „bad 
standing" i visse amerikanske 
ufo-kredse. 



Carol Rainey skriver i øjeblikket på 
bogen„77ie Abductionist's Wife: A 
Memoir ". 

Rainey afslørede bl.a., at Hopkins så stort på sine hypnose-patienters 
sygdomshistorie, bare han kunne presse en god historie ud af dem. En 
kvinde kendt som Dora var ifølge lægejournaler flere gange blevet 
seksuelt misbrugt af personer i den nærmeste familie og havde søgt 
tilflugt i et kvindecenter for voldsofre. Hun var psykisk ustabil og 
meget sårbar. Alligevel havde Hopkins ingen betænkeligheder 
ved at hypnotisere Dora og manipulere en voldsom og paranoid beretning ud af den forsvarsløse 
kvinde. 

Jack Brewer behandler også andre emner i The Greys Have Been Framed - Exploitation in the UFO 
Community, men alene hans beskrivelse af det amerikanske bortføre I ses-cirkus er argument nok for 
at læse denne vigtige bog. 

Læs ufo-beretninger på 

www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 



